Kjersti Strømmen

Kjersti Strømmen (født 1965) er en norsk journalist som har vært ansatt i NRK siden 1999. Hun har primært befattet seg med utenriksstoff og har blant annet vært NRKs korrespondent Beijing. 

Strømmen tok journalistutdannelse i Canada. I 2007 fullførte hun en mastergrad i sosialantropologi ved Universitetet i Bergen (UiB). Hovedfagsoppgaven hadde tittelen Igniting Identity.The Rape That Shook Okinawa. 

Strømmen har en bred yrkeserfaring. Før hun ble journalist jobbet hun som drosjesjåfør, rafteinstruktør, bartender, lærer, fabrikkarbeider, turistguide og sosialarbeider for flyktninger.  

Hun ble tilknyttet NRK i slutten av 1990-årene. Her var hun NRKs korrespondent Beijing fra 1999 til 2003 og igjen fra 2017 til 2022. I 2000 ble hun og en gruppe franske journalister tatt som gisler av Abu Sayyaf-geriljaen i jungelen på Filippinene.  

I 2003 utgav hun boken Tatt av Asia. Boka er basert på en del av hennes reisebrev fra tiden som korrespondent i Asia.

 Bibliografi 

 Tatt av Asia Samlaget (2003)
 Igniting identity: The rape that shook Okinawa (2007)  (Masteroppgave i sosialantropologi, Universitetet i Bergen) (utgitt i bokform i 2009)

 Referanser 

Kategori:Norske journalister
Kategori:NRK-journalister
Kategori:NRK-korrespondenter
Kategori:Norske sakprosaforfattere
Kategori:Personer fra Karmøy kommune